
ADMINISTRAZIOAREKIKO AUZI ERREKURTSOEI BURUZKO 2019KO MEMORIA
Diputatu Nagusiaren uztailaren 5eko 324/2019 Foru Dekretuaren bidez, Arabako Foru Aldundiaren sailak zehaztu ziren 2019-2023 legealdirako. Foru dekretu horren bidez, Diputatu Nagusiaren Sailari esleitzen zaizkio lege aholkularitza eta letratu defentsa eginkizunak.
Eginkizun horiek edozein jurisdikzio organoren aurrean eta Arbitraje Batzordearen aurrean garatzen dira, eta Lege Aholkularitza Zerbitzuari esleitzen zaizkio, zeina lehentxeago aipatutako sailari atxikia baitago, halaxe ezartzen baitu Foru Gobernu Kontseiluaren abuztuaren 2ko 37/2019 Foru Dekretuak 2. artikuluan. Foru Dekretu horrek Gobernu Kontseiluaren otsailaren 9ko 8/2016 Foru Dekretua aldatu zuen, zeinak Diputatu Nagusiaren Sailaren egitura organikoa eta funtzionala onetsi baitzuen.
Dena den, arlo jakin batzuetan, eginkizun horiek beste sail batzuetako lege aholkularitzei esleituta daude:
.- Hirigintza arloan: Ingurumen eta Hirigintza Saila: Hirigintzako Planeamendu, Kudeaketa eta Diziplina Atala (Gobernu Kontseiluaren otsailaren 9ko 17/2016 Foru Dekretuaren 18. art.).
.- Desjabetze arloan: Bide Azpiegituren eta Mugikortasunaren Saila: Lege eta Administrazio Zerbitzua (Gobernu Kontseiluaren urriaren 22ko 47/2019 Foru Dekretuaren 16. art.).
.- Arabako Lurralde Historikoko toki erakundeentzako laguntzari dagokionez: Lurralde Orekaren Saila: Laguntza Juridikoaren Atala (Gobernu Kontseiluaren otsailaren 9ko 9/2016 Foru Dekretuaren 12. art.).
	Arabako Lurralde Historikoko sektore publikoko gardentasun, herritarren parte hartze eta gobernu onaren otsailaren 8ko 1/2017 Foru Aginduak ezartzen duenez, foru aldundiak urteko txosten bat argitaratuko du, besteak beste, aurkeztutako administrazioarekiko auzi errekurtsoei buruzkoa.
	Betebehar hori betetzearren, 2019. urtean zehar aurkeztu diren eta izapidetzen ari diren errekurtso judizialei buruzko informazioa ematen dugu memoria honetan.
	
· Arabako Foru Aldundian sartu diren gai judizialak, zeinak 85A baitira guztira. Horri erantsi behar zaizkio lehenago sartu arren izapidetzen ari diren errekurtsoak, zeinak 124 baitira guztira.
	Jarduketa judizialak administrazioarekiko auzi jurisdikzioan, zibilean, merkataritzakoan eta lan arlokoan gauzatu dira, baita Auzitegi Konstituzionalean ere.
Hona hemen zein gai mota diren:

	Administrazioarekiko auzia
	183

	Merkataritzakoa
	10

	Lan arlokoa
	26

	Zibila
	 4

	AEAZ
	 1

	Konstituzionala
	1



Errekurtso xede izan diren gaiak aztertuta, kopururik handiena ogasun publikoari eta zergei buruzkoa da, epaitutako gai guztien % 28,7, hain zuzen ere; % 19,1 dira garraio, ehiza, errepide eta animalien osasunaren arloko zehatzeko ahalmenari eta baimenei dagozkienak, eta aldundiaren eta haren erakunde autonomoen zerbitzura lan egiten duten langileen arlokoak % 16,7. Gizarte arlokoak epaitutako gai guztien % 7,2 dira eta, batez ere, prestazio ekonomikoei, mendekotasunari eta desgaitasun mailari dagozkio. Ondare erantzukizunari dagozkionak % 4,3 dira eta beste horrenbeste kontratazio administratiboari dagozkionak. Gizarte edo lan arloko gaiak eta beste erreklamazio zibil batzuk % 5,3 dira eta ondasun eta desjabetzeen araubide juridikoari dagozkionak % 11,5. Aipatutakoez bestelako gaiak % 2,9 dira.
Gai judizialek sail hauek eragin dituzte:




	Diputatu Nagusiaren Saila
	2%

	Enplegu, Merkataritza eta Turismo Sustapenaren eta Foru Administrazioaren Saila
	17%

	Ogasun, Finantza eta Aurrekontu Saila
	30%

	Lurralde Orekaren Saila
	10%

	Bide Azpiegituren eta Mugikortasunaren Saila
	20%

	Gizarte Politiken Saila
	7%

	Nekazaritza Saila
	7%

	Ingurumen eta Hirigintza Saila
	7%

